Втора професионална футболна лига
Втора професионална футболна лига или накратко Втора лига е втората дивизия в българският шампионат по футбол, организиран от Българския футболен съюз и Професионалната футболна лига. Тя е продължител на традициите на второто ниво в родния футбол и наследява Първа професионална футболна лига (2001 – 2003), Втора професионална футболна група (2000 – 2001), „Б“ републиканска футболна група, различните други „Б“ футболни групи (1950 – 2000) и „Б“ професионална футболна група (2000 – 2016). През сезон 2005/06 на мястото на „Б“ ПФГ са създадени две „Б“ футболни групи – Източна и Западна, а от сезон 2012/13 е върната системата с една „Б“ футболна група, а от сезон 2016/17 групата е преформатирана и е дадено новото ѝ име – „Втора професионална футболна лига“.

История 
Опити за формиране на лига във второто ниво на българския футбол са правени и преди 1948 г. В периода 1937 – 1940 г., когато в България е създадена Национална футболна дивизия, е имало опити за създаването на Северна и Южна дивизии.

„Б“ РФГ, Втора група, Първа лига и „Б“ ПФГ се приемат от футболната история и статистика като „Б“ група – второто ниво в първенството на България от 1950 до 2016 г.

„Б“ републиканска футболна група 
През 1950 г. стартира първото първенство на „Б“ РФГ. Тя е съставена от 2 групи – Северна „Б“ РФГ и Южна „Б“ РФГ. В тях вземат участие по 10 клуба.

Северна „Б“ РФГ: Торпедо (Русе), Динамо (Плевен), Динамо (Варна), Строител (Шумен), Бенковски (Видин), Локомотив (Горна Оряховица), Строител (Свищов), Динамо (Враца), Червено знаме (Павликени), Червено знаме (Силистра).

Южна „Б“ РФГ: Спартак (София), Рилски спортист (Самоков), Локомотив (Стара Загора), Торпедо (Димитровград), Строител (Бургас), Динамо (Пазарджик), Динамо (Пловдив), Торпедо (Хасково), Динамо (Ямбол), Ботев (Благоевград).

Първите шампиони на „Б“ РФГ са Торпедо (Русе) и Спартак (София).

През сезон 1951 групата е само една – Единна „Б“ РФГ с 12 отбора. Интересен е регламентът за сезона. В „А“ РФГ влизат директно първият най-добре класиран столичен отбор и двата най-добре класирани извънстолични отбора. Вторият най-добре класиран столичен отбор ще играе плейофи за влизане/оставане в „А“ РФГ с втория най-слабо класирал се отбор от София в „А“ РФГ. Това правило обаче не довежда до сътресения, тъй като столичните Ударник и Локомотив са първите два отбора в крайното класиране и Локомотив печели плейофите срещу Червено знаме (София) и влиза в „А“ РФГ.

През следващия сезон 1952 „Б“ РФГ е с 14 отбора, а от 1953 г. е взето решение да се създадат пет отделни групи – Софийска „Б“ РФГ, Североизточна „Б“ РФГ, Северозападна „Б“ РФГ, Югоизточна „Б“ РФГ и Югозападна „Б“ РФГ. През сезон 1953 в „А“ РФГ влизат директно първенците от 5-те „Б“ РФГ, а през сезон 1954 се провежда квалификационен турнир в Пловдив, в който са определени за промоция трима от петимата първенци.

Сезон 1956 е най-голямото разширение на „Б“ РФГ. Към досегашните 5 групи са добавени още две – Северна „Б“ РФГ и Южна „Б“ РФГ. Експериментът със седемте „Б“ групи е само в този сезон. Принципът за определяне на отборите за промоция в „А“ РФГ се запазва, но влизат само първите двама в квалификационния турнир, От следващия сезон 1957 от 7, „Б“ групите остават само две – Северна и Южна, съставени от по 16 отбора.

С изключение на три сезона, периода 1959 – 1962 г., когато „Б“ РФГ е една (единна) дивизия, форматът с две групи се запазва чак до 1984 г. Разбира се през тези години броят на отборите, които са съставяли двете „Б“ групи е варирал в различни стойности – 16, 18, 20 или 22.

От сезон 1984/85 „Б“ РФГ след почти 20 години отново е с формат на една група. До началото на 90-те години броят на отборите в „Б“ група е „закотвен“ на 20. Само в първия сезон от този етап – 1984/85 бройката им е 22. В два сезона – 1993/94 и 1994/95 отново има две „Б“ РФГ – Северна и Южна – по 16 отбора. До края на 90-те години „Б“ група остава единна, първоначално от 18 отбора, а след това от 16.

Това, което прави впечатление в различните години от съществуването на „Б“ РФГ е непрестанното експериментиране с броя на групите и отборите и търсенето на оптималния формат на второто ниво. Има различни мнения по въпроса дали да има една или две „Б“ групи. Когато „Б“ група е една (единна), качеството на футбола е по-високо и първенството е по-интересно в общия случай. При две групи, възможност за изява във второто ниво получават отбори от по-малки населени места, което спомага за повдигането на нивото на играта там и повишаване на интереса от страна на местната публика. И двата варианта имат своите предимства и недостатъци и няма едно мнение, кой от тях е по-удачният за България.

Втора професионална футболна група 
През 2000 г. ръководството на БФС предприема промяна в името на групата. В съзвучие с новосъздадената от „А“ РФГ Висша лига и името на „Б“ РФГ е променено на Втора професионална футболна група. Т.нар. Втора група е съставена от 18, вместо досегашните 16 отбора поради намаляването на състава на „А“ група. За да се редуцират отборите отново до 16, изпадат последните шест в крайното класиране.

Първа професионална футболна лига 
Преди началото на сезон 2001/2002 Втора група е преименувана на Първа професионална футболна лига. Вместо с 16 отбора, първенството стартира с 13. Локомотив (Пловдив) и Беласица (Петрич) използват вратички в правилника и извършват фиктивни обединения с отбори от Висшата лига – съответно с Велбъжд (Кюстендил) и Хебър 1920 (Пазарджик), като фактически играят на тяхното място, което означава край на професионалния футбол в Кюстендил и Пазарджик. БФС решава да не попълва Първа лига с други отбори на тяхно място. Два дни преди началото на сезона Слънчев бряг (Несебър) се отказва по финансови причини и така в този странен първи сезон на ППФЛ играят и завършват 13 клуба. Следващият сезон 2002/2003 започват 16 отбора. Първите три влизат директно във Висшата лига, а 4-тият и 5-ият играят плейоф за влизане.

„Б“ професионална футболна група 
Завръщане към традициите на „Б“ РФГ е създаването на „Б“ Професионална футболна група през 2003 г. Форматът е познатият преди 2000 г. – 16 отбора. Регламентът е същият – всеки срещу всеки в две срещи на разменено гостуване, без плейофи.

Преди сезон 2005/06 БФС решава да раздели Б група, тогава съставена от 16 отбора, на две по-малки групи от по 14 отбора. Всеки отбор играе по 13 мача като домакин и 13 като гост, като на края на сезона в А група влиза първенецът на всяка от двете Б групи, а двата отбора заели вторите места играят бараж помежду си, за да определят кой от тях ще спечели третото свободно място в елита. На 19 май 2008 е взето решение за увеличаване на участниците в двете групи от 14 на 16 отбора.

През сезон 2010/11 в двете „Б“ групи (източна и западна) се състезават по 12 отбора като всеки отбор играе срещу всеки по 3 пъти, 2 от тях на разменено гостуване, а 1 според жребий.

От сезон 2012/13 „Б“ група отново е една.

Втора професионална футболна лига 
На 7 юни 2016 г. името на първенството е променено на „Втора професионална футболна лига“ след одобрение на нови критерии за лицензиране на клубовете. Всеки един отбор играе с останалите по 2 пъти през сезона (веднъж като домакин и веднъж като гост) в 30 мача. Завършилите сезона на 2-ро и 3-то място играят бараж за влизане в Първа лига срещу 12-ият и 13-ият от елита на България. Срещата се провежда на неутрален терен.

Отбори 
За сезон 2023/2024:

 Бдин (Видин)
 Беласица (Петрич)
 ЦСКА 1948 II
 Черноморец (Балчик)
 Добруджа (Добрич)
 Дунав (Русе)
 Литекс (Ловеч)
 Лудогорец (Разград) II
 Марек (Дупница)
 Марица (Пловдив)
 Монтана
 Черноморец 1919 (Бургас)
 Септември (София)
 Спартак (Плевен)
 Спартак (Варна)
 Спортист (Своге)
 Струмска слава (Радомир)
 Янтра (Габрово)

Шампиони 
 1950 – Северна: Торпедо (Русе) • Южна: Спартак (София)
 1951 – Ударник (София)
 1952 – ВВС (София)
 1953 – Софийска: Завод 12 (София) • Североизточна: Спартак (Варна) • Северозападна: Торпедо (Плевен) • Югоизточна: Ударник (Стара Загора) • Югозападна: Червено знаме (Кюстендил)
 1954 – Софийска: ВВС (София) • Североизточна: Спартак (Русе) • Северозападна: Червено знаме (Павликени) • Югоизточна: ДНА (Пловдив) • Югозападна: Червено знаме (Радомир)
 1955 – Софийска: Спартак (София) • Североизточна: Септември (Добрич) • Северозападна: Червено знаме (Видин) • Югоизточна: Динамо (Пловдив) • Югозападна: Динамо (Ст. Димитров)
 1956 – Софийска: Септември (София) • Североизточна: СКНА (Варна) • Северна: СКНА (Русе) • Северозападна: Локомотив (Лом) • Югоизточна: Ударник (Стара Загора) • Южна: Локомотив (Пловдив) • Югозападна: Червено знаме (Ст. Димитров)
 1957 – Северна: Дунав (Русе) • Южна: Ботев (Стара Загора)
 1958 – Северна: Спартак (София) • Южна: Марек (Дупница)
 1959 – Северна: Спартак (София) • Южна: Септември (София)
 1960 – Берое (Стара Загора)
 1961 – Спартак (Плевен)
 1962 – Спартак (София)
 1963 – Северна: Локомотив (Горна Оряховица) • Южна: ген. Вл. Заимов (Сливен)
 1964 – Северна: Ботев (Враца) • Южна: Академик (София)
 1965 – Северна: Спартак (Варна) • Южна: Ботев (Бургас)
 1966 – Северна: Добруджа (Добрич) • Южна: Миньор (Перник)
 1967 – Северна: Спартак (Плевен) • Южна: Сливен
 1968 – Северна: Дунав (Русе) • Южна: Марек (Дупница)
 1969 – Северна: Етър (Велико Търново) • Южна: Марица (Пловдив)
 1970 – Северна: Чардафон-Орловец (Габрово) • Южна: Лъсков (Ямбол)
 1971 – Северна: ЖСК-Спартак (Варна) • Южна: Берое (Стара Загора)
 1972 – Северна: Панайот Волов (Шумен) • Южна: Перник
 1973 – Северна: Янтра (Габрово) • Южна: Пирин (Благоевград)
 1974 – Северна: Дунав (Русе) • Южна: Сливен
 1975 – Северна: ЖСК-Спартак (Варна) • Южна: Берое (Стара Загора)
 1976 – Северна: Академик (Свищов) • Южна: Марек (Дупница)
 1977 – Северна: Черно море (Варна) • Южна: Черноморец (Бургас)
 1978 – Северна: Спартак (Плевен) • Южна: Хасково
 1979 – Северна: Етър (Велико Търново) • Южна: Миньор (Перник)
 1980 – Северна: Академик (София) • Южна: Беласица (Петрич)
 1981 – Северна: Етър (Велико Търново) • Южна: Хасково
 1982 – Северна: ЖСК-Спартак (Варна) • Южна: Пирин (Благоевград)
 1983 – Северна: Панайот Волов (Шумен) • Южна: Берое (Стара Загора)
 1984 – Северна: Спартак (Плевен) • Южна: Пирин (Благоевград)
 1985 – Академик (Свищов)
 1986 – Черноморец (Бургас)
 1987 – Миньор (Перник)
 1988 – Черно море (Варна)
 1989 – Хебър (Пазарджик)
 1990 – Янтра (Габрово)
 1991 – Хебър (Пазарджик)
 1992 – Хасково
 1993 – Черно море (Варна)
 1994 – Северна: ЛЕКС (Ловеч) • Южна: Нефтохимик (Бургас)
 1995 – Северна: Спартак (Варна) • Южна: Левски (Кюстендил)
 1996 – Марица (Пловдив)
 1997 – Литекс (Ловеч)
 1998 – Септември (София)
 1999 – Черноморец (Бургас)
 2000 – Черно море (Варна)
 2001 – Спартак (Плевен)
 2002 – Рилски спортист (Самоков)
 2003 – Родопа (Смолян)
 2004 – Берое (Стара Загора)
 2005 – Вихрен (Сандански)
 2006 – Източна: Спартак (Варна) • Западна: Рилски спортист (Самоков)
 2007 – Източна: ПСФК Черноморец (Бургас) • Западна: ПФК Пирин (Благоевград)
 2008 – Източна: Сливен • Западна: Локомотив (Мездра)
 2009 – Източна: Берое (Стара Загора) • Западна: ПФК Монтана
 2010 – Източна: Калиакра (Каварна) • Западна: Видима-Раковски (Севлиево)
 2011 – Източна: Лудогорец (Разград) • Западна: Ботев (Враца)
 2012 – Източна: Етър 1924 • Западна: Пирин (Гоце Делчев)
 2013 – Нефтохимик (Бургас)
 2014 – Марек (Дупница)
 2015 – ПФК Монтана
 2016 – Дунав (Русе)
 2017 – Етър (Велико Търново)
 2018 – Ботев (Враца)
 2019 – Царско село (София)
 2020 – ЦСКА 1948
 2021 – Пирин (Благоевград)
 2022 – Септември (София)
 2023 – ЦСКА 1948 ІІ 
 2024 –

„Б“ група в цифри (1950 – 2007)

Отбори 
 Най-много пъти шампион на „Б“ група: Берое (Стара Загора) – 9 пъти (1953, 1956, 1957, 1959/60, 1970/71, 1974/75, 1982/83, 2003/04, 2008/09)
 Най-много участия в „Б“ група: Светкавица (Търговище) – 44 пъти
 Най-много вкарани голове за един сезон в „Б“ група: Берое (Стара Загора) – 113 (в 38 срещи през сезон 1974/75)
 Най-малко вкарани голове за един сезон в „Б“ група: Димитровград – без отбелязан гол и без спечелена точка (в 26 срещи през 1952, напуска първенството след 11 кръг и докрая губи служебно)
 Най-малко допуснати голове за един сезон в „Б“ група: Спартак (София) – 5 (в 15 срещи през 1958)
 Най-много допуснати голове за един сезон в „Б“ група: Локомотив (Левски) – 113 (в 42 срещи през сезон 1981/82)
 Най-много спечелени победи за един сезон в „Б“ група: Хасково – 28 (в 42 срещи през сезон 1980/81)
 Най-малко спечелени победи за един сезон в „Б“ група: Димитровград през 1952 в 26 срещи, Хеброс (Харманли) през 1953 в 22 срещи и Доростол (Силистра) през сезон 2000/01 в 31 срещи не са печелили победи.
 Най-много равенства за един сезон в „Б“ група: Академик (София) – 16 (в 34 срещи през сезон 1963/64)
 Най-малко равенства за един сезон в „Б“ група: Димитровград през 1952 в 26 срещи, Торпедо (София) през 1953 в 22 срещи, Арда (Кърджали) през 1953 в 22 срещи, Карнобат през 1956 в 22 срещи, Шумен през сезон 1969/70 в 34 срещи и Сливен през сезон 1970/71 в 34 срещи не са завършвали наравно.
 Най-малко допуснати загуби за един сезон в „Б“ група: Септември (Плевен) през сезон 1948/49 (в 12 срещи от Междузоновата футболна дивизия), ВВС (София) през 1954 в 22 срещи, ДНА (Пловдив) през 1954 в 22 срещи, Спартак (София) през 1955 в 24 срещи и Нафтекс (Бургас) през сезон 2006/07 в 26 срещи не са допускали загуби.
 Най-много допуснати загуби за един сезон в „Б“ група: Чумерна (Елена) – 32 (в 38 срещи през сезон 1991/92)

Футболисти 
 Най-много срещи в „Б“ група: Пламен Линков – 541 срещи с Осъм, ЛЕКС и Литекс
 Най-много голове в „Б“ група: Пламен Линков – 161 гола с Осъм, ЛЕКС и Литекс
 Най-много голове в един сезон на „Б“ група: Петко Петков (Берое) – 53 гола (сезон 1974/75)

Голмайстори

С най-много голове в „Б“ група / Втора лига 
Бележка: Данните са до 20 юли 2017

С най-много мачове в „Б“ група / Втора лига 
Бележка: Данните са до 20 юли 2017

С най-много първи места 
Бележка: Отборите в курсив вече не съществуват.Данните са до 20 юли 2017

Вечна ранглиста на „Б“ футболна група / Втора лига 
 Отборите с удебелен шрифт са настоящи участници през сезон 2017/18.

Бележка: Данните са до 20 юли 2017

Легенда:
 М – място в ранглистата;
 Отбор – име на отбора;
 Н – настоящето ниво на футболната ни пирамида, на което се намира отборът към началото на сезон 2015/16 (1 = „А“ ФГ; 2 = „Б“ ФГ; 3 = „В“ АФГ; 4 = „A“ ОФГ; Д = отборът поддържа само юношеска школа; + = отборът не съществува);
 С – брой изиграни сезони в елитната група от 1948 г. насам;
 М – общо изиграни мачове през този период;
 П – общо победи през този период;
 Р – общо равни срещи през този период;
 З – общо загуби през този период;
 Г.Р. – общо вкарани и общо получени голове през този период (включително голове от присъдени служебни победи и загуби);
 Т – общо спечелени точки – За да бъдат поставени отборите в равни условия, за победа се дават 3 точки, а за равен – една, въпреки че регламентът на провеждане на шампионатите е бил различен – за победа сега се дават 3 точки, а преди години за нулеви ремита не се даваха точки (1983 – 1987). Наказанията с отнемане на точки също не са взети под внимание.
 В подреждането са включени отборите до 64 място, както и сегашните участници във Втора лига.

Източници 

 old.fpleague.bg
 Bulgarian-Football.com
 Информация на swipnet.se 

Б ПФГ
Б ПФГ